text: 
  Endelig er det vigtigt at " geare " de danske projekter mod Phare, 
  og gøre dem grydeklare til finansiering gennem de internationale 
  institutioner, bl.a. Verdensbanken og Den Europæiske Udviklingsbank ( 
  EBRD ), " siger Jens Erik Staalby, chefingeniør hos Birch &amp; 
  Krogboe.
  
  EBRD og Verdensbanken er ofte henvist til at bruge egne eksperters 
  analyser og bedømmelser.
  
  Men problemet er, at disse eksperter sjældent er teknikere eller 
  ingeniører, men i de fleste tilfælde økonomer.
  
  " Det har bankerne erkendt, og derfor går Østlandepuljen ind med 
  individuel støtte til danske rådgiveres forundersøgelser for både 
  Verdensbanken og EBRD, " siger Jens Erik Staalby.
  
  Det sker gennem såkaldte Trust Funds, hvorigennem bankerne kan trække 
  på danske eksperter til deres forberedelsesmissioner.
  
  Et par eksempler: fjernvarme i Polen ( Danish Board of District 
  Heating ), sundhed i Ungarn ( Danish Health Group og Sundhedsstyrelsen
   ), fjernvarme i Bulgarien ( Birch &amp; Krogboe og Dansk 
  Energigruppe ). Dialog Fondene sikrer, at danske teknikere med danske 
  støttepenge kan være med til at præge de internationale bankers 
  kommende udbud af leverancer til Østlandene.
  
  
  
  